Document ID: 31986R3530

NEUVOSTON ASETUS (ETY) N:o 3530/86,
annettu 17 päivänä marraskuuta 1986 yhteisön sianruhojen luokitusasteikkoa koskevan asetuksen (ETY) N:o 3220/84 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1475/86(2), ja erityisesti sen 2 artiklan ja 4 artiklan 5 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 3220/84(3) vahvistetaan yhteisön uusi sianruhojen luokitusasteikko, jolla korvataan asetuksessa (ETY) N:o 2760/75(4) vahvistettu luokitusasteikko 31 joulukuuta 1988 päättyvään siirtymäkauteen mennessä, ja
asetuksen (ETY) N:o 3220/84 4 artikla sisältää säännökset sianruhojen merkitsemisestä ja tunnistamisesta; olisi täsmennettävä, että kun seloste vähärasvaisen lihan arvioidusta osuudesta on laadittu, jäsenvaltiot voivat tunnistusmerkinnän lisäksi säätää ruhojen merkitsemisen pakolliseksi tai vapaaehtoiseksi,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3220/84 4 artiklan 2 kohdan ensimmäinen alakohta seuraavasti:
"2. Poiketen siitä mitä 1 kohdassa säädetään, jäsenvaltiot voivat säätää, että sianruhojen merkitseminen ei ole välttämätöntä jos laaditussa selosteessa jokaisesta ruhosta mainitaan vähintään:
- yksilöinti
- lämminpaino
ja
- vähärasvaisen lihan arvioitu osuus."
2 artikla
Tämä asetus tulee voimaan kolmantena päivänä sen julkaisemisesta Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1986.

Labels: 17
6